วิทยาลัยเทคโนโลยีสยามบริหารธุรกิจ

**วิทยาลัยเทคโนโลยีสยามบริหารธุรกิจ** (อังกฤษ: Siam Business Administration Technological College, ตัวย่อ เอสแบค [SBAC]) เป็นสถาบันการศึกษาระดับอาชีวศึกษา ที่มีชื่อเสียง ตั้งอยู่ที่ ถนนพหลโยธิน แขวงอนุสาวรีย์ เขตบางเขน กรุงเทพมหานคร เปิดสอน 2 ระดับ คือ ปวช. และ ปวส. มีอาคารเรียนที่สวยงามทันสมัย **ติดเครื่องปรับอากาศทุกห้อง** (นักศึกษาและบุคลากรไม่สามารถปรับอุณหภูมิได้และความเย็นนั้นสามารถโต้แย้งได้) พร้อมเครื่องพิมพ์ดีดและเครื่องคอมพิวเตอร์มากกว่า 1000 เครื่อง ซึ่งมีสถาบันในเครือ 2 สถาบัน คือ โรงเรียนสยามคอมพิวเตอร์และภาษา และ มหาวิทยาลัยนอร์ทกรุงเทพ และในขณะนี้ วิทยาลัยเทคโนโลยีสยามบริหารธุรกิจ ได้ขยายเป็น 2 สาขา คือวิทยาเขตนนทบุรี (SBAC 2) ที่ สี่แยกแคราย 

## เครื่องแบบ
วิทยาลัยเทคโนโลยีสยามบริหารธุรกิจ เป็นโรงเรียนอาชีวะศึกษาแห่งแรก ที่ใช้ สูท เป็นเครื่องแต่งกาย เป็นแห่งแรกของประเทศ ซึ่งเริ่มใช้ตั้งแต่ปีการศึกษา 2539 หรือตั้งแต่ปีเริ่มที่ดำเนินการเรียนการสอน ทำให้นักเรียนมีความภาคภูมิใจต่อเครื่องแบบ เหตุผลที่ใช้สูท เนื่องจากการใส่สูท ทำให้นักเรียน นักศึกษา มีภูมิฐาน โดยเครื่องแบบของวิทยาลัยเทคโนโลยีสยามบริหารธุรกิจ ยังติดอันดับแฟชันชุดนักเรียน อีกด้วย

## เกียรติคุณของโรงเรียนโดยย่อ
# รางวัลเสาเสมาธรรมจักร สาขาผู้ประกอบอาชีพ ที่ทำคุณประโยชน์ต่อพระพุทธศาสนา
# รางวัลชนะเลิศสถานศึกษาดีเด่น ด้านการจัดกิจกรรมบริจาคโลหิต จากสมเด็จพระเทพรัตนราชสุดาฯ สยามบรมราชกุมารี
# รางวัลผู้บริหารดีเด่นระดับกรมของสำนักงานเลขาธิการคุรุสภา
# ได้รับรองระบบคุณภาพมาตรฐานสากล ISO 9001:2000 ทั้งระบบ
# ได้รับการรับรองมาตรฐานคุณภาพการศึกษา จากกระทรวงศึกษาธิการ
# รางวัลถ้วยพระราชทานการแข่งขันทักษะมรรยาทไทยและการสมาคม จากสมเด็จพระนางเจ้าสิริกิติ์ พระบรมราชินีนาถ
# รางวัลชนะเลิศระดับมัธยมศึกษาทั่วประเทศ ในการบรรยายธรรมะ จากเจ้าฟ้าหญิงจุฬาภรณ์วลัยลักษณ์ อัครราชกุมารี
# นักเรียนได้รับคัดเลือกให้เป็นเด็กและเยาวชนที่นำชื่อเสียงมาสู่ประเทศชาติ ระดับมัธยมศึกษาทั่วประเทศ
# โรงเรียนรางวัลพระราชทาน ปีการศึกษา 2546
# โรงเรียนรางวัลพระราชทาน ปีการศึกษา 2550
# นักเรียนรางวัลพระราชทาน ปีการศึกษา 2547 (นางสาวแคทรีน อินทรโยธา)
# นักเรียนรางวัลพระราชทาน ปีการศึกษา 2548 (นายวาสิฏฐ์ นิติกุลไพศาล ญาณถ้อย)
# นักเรียนรางวัลพระราชทาน ปีการศึกษา 2549 (นางสาวลลิตา วงษ์จันทร์)
# นักเรียนรางวัลพระราชทาน ปีการศึกษา 2550 (นายวรรณธัช ชั้นแจ่ม)
# นักเรียนรางวัลพระราชทาน ปีการศึกษา 2552 (นายวรานนท์ เทียมแสง)

## ระดับประกาศนียบัตรวิชาชีพ
เปิด 2 หลักสูตร ภาคภาษาไทย และ ภาคภาษาอังกฤษ (English Program) เปิดดำเนินการสอน 6 สาขาวิชา
# สาขาเทคโนโลยีธุรกิจดิจิทัล (Digital Business Technology)
# สาขาดิจิทัลกราฟิก (Digital Graphic)
# สาขาการบัญชี (Accounting)
# สาขาการตลาด (Marketing)
# สาขาการท่องเที่ยว (Tourism)
# สาขาการโรงแรม (Hotel Management)
# สาขาเทคโนโลยีสารสนเทศ (Information Technology)

### English Program
ในหลักสูตรภาคภาษาอังกฤษ เปิดดำเนินการเรียนการสอน โดยมีการเชื่อมโยงกับ สถานศึกษาของประเทศออสเตรเลีย คือ สถาบัน TAFE โดยใช้อาจารย์ต่างประเทศ เป็นคนสอนทั้งหมด โดยวิชาด้านภาษาอังกฤษ จะดำเนินการสอนโดยเจ้าของภาษาเป็นผู้สอน และ วิชาทั่วไปจะดำแนินการสอนโดยอาจารย์ชาวฟิลิปปินส์ แต่เปิดดำเนินการสอน เพียง สาขาเทคโนโลยีธุรกิจดิจิทัล ในสมัยก่อนมีการเปิดระดับ ปวส. แต่ทว่า เนื่องจากนักศึกษาเรียนต่อน้อย จึงหยุดดำเนินการไปได้ระยะหนึ่งแล้ว โดยผู้ที่จบ จะได้รับใบประกาศนียบัตรจาก สถาบัน TAFE อีกด้วย

## ระดับประกาศนัยบัตรวิชาชีพชั้นสูง
เดินดำเนินการสอน 6 สาขาวิชา
# การจัดการโลจิสติกส์และโซ่อุปทาน (Logistics & supply chain management, หลักสูตรทวิภาคี)
# สาขาคอมพิวเตอร์ เกมและแอนิเมชั่น (Computer Games and Animation)
# สาขาอาหารและโภชนาการ (Food and Nutrition, หลักสูตรทวิภาคี)
# สาขาการท่องเที่ยว (Tourism, หลักสูตรทวิภาคี)
# สาขาการตลาด (Marketing, หลักสูตรทวิภาคี)
# สาขาการโรงแรม (Hotel Management, หลักสูตรทวิภาคี)
# สาขาการบัญชี (Accounting, หลักสูตรทวิภาคี)
# สาขาเทคโนโลยีธุรกิจดิจิทัล (Digital Business Technology, หลักสูตรทวิภาคี)
# สาขาดิจิทัลกราฟิก (Digital Graphic)
# สาขาเทคโนโลยีสารสนเทศ (Information Technology)

## แหล่งข้อมูลอื่น

* เว็บไซต์อย่างเป็นทางการของวิทยาลัยเทคโนโลยีสยามบริหารธุรกิจ
* แผนที่และภาพถ่ายทางอากาศของ วิทยาลัยเทคโนโลยีสยามบริหารธุรกิจ
** ภาพถ่ายดาวเทียมจาก Google Maps (วิทยาเขตสะพานใหม่, วิทยาเขตนนทบุรี)

สยามบริหารธุรกิจ 
หมวดหมู่:สถานศึกษาในเขตสายไหม